CELEX: 62009CN0246
Language: fi
Date: 2009-07-06 00:00:00
Title: Asia C-246/09: Ennakkoratkaisupyyntö, jonka Landesarbeitsgericht Hamburg (Saksa) on esittänyt 6.7.2009 — Susanne Bulicke v. Deutsche Büroservice GmbH

10.10.2009   
            
            
               FI
            
            
               Euroopan unionin virallinen lehti
            
            
               C 244/2
            
         Ennakkoratkaisupyyntö, jonka Landesarbeitsgericht Hamburg (Saksa) on esittänyt 6.7.2009 — Susanne Bulicke v. Deutsche Büroservice GmbH
   (Asia C-246/09)
   2009/C 244/02
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landesarbeitsgericht Hamburg
   
      Pääasian asianosaiset
   
   
      Kantaja: Susanne Bulicke
   
      Vastaaja: Deutsche Büroservice GmbH
   
      Ennakkoratkaisukysymykset
   
   
               1)
            
            
               Onko kansallinen lainsäädäntö, jonka mukaan (työehtosopimusten määräysten soveltamisalan ulkopuolella) kirjallinen vaatimus, joka koskee oikeutta vahingonkorvaukseen ja/tai korvaukseen palvelukseen ottamisen yhteydessä tapahtuneen syrjinnän perusteella, on esitettävä kahden kuukauden määräajassa, joka lasketaan hylkäävän päätöksen tiedoksi saamisesta — tai tulkinnan perusteella: siitä, kun syrjinnästä on saatu tieto — ristiriidassa EY:n primaarioikeuden (tehokkaan oikeussuojan varmistaminen) ja/tai 27.11.2000 annetun direktiivin 2000/78/EY (1) mukaisen yhteisön oikeuteen sisältyvän ikään perustuvaa syrjintää koskevan kiellon kanssa, jos vastaavia kansallisen oikeuden mukaisia oikeuksia koskee kolmen vuoden vanhentumisaika ja/tai direktiivin 2000/78/EY 8 artiklan mukainen heikentämiskielto, mikäli aikaisemmassa kansallisessa säännöksessä säädettiin sukupuoleen perustuvan syrjinnän osalta pidemmästä vanhentumisajasta?
            
         
      (1)  Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/EY (EYVL L 303, s. 16).